CELEX: 32021R0998
Language: fi
Date: 2021-06-21 00:00:00
Title: Neuvoston täytäntöönpanoasetus (EU) 2021/998, annettu 21 päivänä kesäkuuta 2021, Myanmarin/Burman tilanteen johdosta määrättävistä rajoittavista toimenpiteistä annetun asetuksen (EU) N:o 401/2013 täytäntöönpanosta

21.6.2021   
               
               
                  FI
               
               
                  Euroopan unionin virallinen lehti
               
               
                  LI 219/45
               
            
         NEUVOSTON TÄYTÄNTÖÖNPANOASETUS (EU) 2021/998,
         annettu 21 päivänä kesäkuuta 2021,
         Myanmarin/Burman tilanteen johdosta määrättävistä rajoittavista toimenpiteistä annetun asetuksen (EU) N:o 401/2013 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Myanmarin/Burman tilanteen johdosta määrättävistä rajoittavista toimenpiteistä ja asetuksen (EY) N:o 194/2008 kumoamisesta 2 päivänä toukokuuta 2013 annetun neuvoston asetuksen (EU) N:o 401/2013 (1) ja erityisesti sen 4 i artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 2 päivänä toukokuuta 2013 asetuksen (EU) N:o 401/2013.
                  
               
                     (2)
                  
                  
                     Neuvosto hyväksyi 29 päivänä huhtikuuta 2021 päätöksen (YUTP) 2021/711 (2), jolla jatkettiin voimassa olevia rajoittavia toimenpiteitä, myös kaikkia luetteloon merkitsemisiä, ottaen huomioon käynnissä olevat toimet, jotka heikentävät demokratiaa ja oikeusvaltiota Myanmarissa/Burmassa sekä raa’at tukahduttamistoimet ja vakavat ihmisoikeusloukkaukset maassa.
                  
               
                     (3)
                  
                  
                     Ottaen huomioon, että Myanmarin/Burman tilanne jatkuu vakavana, kahdeksan henkilöä ja neljä yhteisöä olisi lisättävä asetuksen (EU) N:o 401/2013 liitteessä IV olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä.
                  
               
                     (4)
                  
                  
                     Asetus (EU) N:o 401/2013 olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 401/2013 liite IV tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Luxemburgissa 21 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 121, 3.5.2013, s. 1.
         
            (2)  Neuvoston päätös (YUTP) 2021/711, annettu 29 päivänä huhtikuuta 2021, Myanmarin/Burman tilanteen johdosta määrättävistä rajoittavista toimenpiteistä annetun päätöksen 2013/184/YUTP muuttamisesta (EUVL L 147, 30.4.2021, s. 17).
      
      
         
            LIITE
            Muutetaan asetuksen (EU) N:o 401/2013 liite IV seuraavasti:
            
                        1)
                     
                     
                        Lisätään seuraavat merkinnät luetteloon, jonka otsikko on ”A. 4 a artiklassa tarkoitetut luonnolliset henkilöt”
                        
                                     
                                 
                                 
                                    Nimi
                                 
                                 
                                    Tunnistustiedot
                                 
                                 
                                    Perusteet
                                 
                                 
                                    Luetteloon merkitsemisen päivämäärä
                                 
                              
                                    ”36.
                                 
                                 
                                    Soe Htut
                                 
                                 
                                    Syntymäaika: 29. maaliskuuta 1960;
                                    Syntymäpaikka: Mandalay, Myanmar;
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Kenraaliluutnantti Soe Htut on Myanmarin asevoimien (Tatmadaw) jäsen. Hän on myös jäsen valtion hallintoneuvostossa, jota johtaa komentaja Min Aung Hlaing.
                                    Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                                    Soe Htut nimitettiin sisäministeriksi 1. helmikuuta 2021.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Sisäministeri vastaa Myanmarin poliisivoimista, palo- ja pelastustoimesta ja vankeinhoitolaitoksesta. Sisäministeriön tehtäviin kuuluvat valtion turvallisuus ja yleinen järjestys. Asemansa perusteella kenraaliluutnantti Soe Htut on vastuussa vakavista ihmisoikeusloukkauksista, joihin Myanmarin poliisi on syyllistynyt 1. helmikuuta 2021 tapahtuneen sotilasvallankaappauksen jälkeen, kuten siviilien ja aseettomien mielenosoittajien surmaamisesta, yhdistymisvapauden ja rauhanomaisen kokoontumisvapauden loukkauksista, oppositiojohtajien ja rauhanomaisten mielenosoittajien mielivaltaisista pidätyksistä ja vangitsemisista sekä sananvapauden loukkauksista.
                                    Valtion hallintoneuvoston jäsenenä kenraaliluutnantti Soe Htut on lisäksi osallistunut suoraan valtion tehtäviä koskevaan päätöksentekoon ja ollut siitä vastuussa ja on näin ollen vastuussa demokratian ja oikeusvaltion heikentämisestä Myanmarissa/Burmassa. Hän on myös suoraan vastuussa valtion hallintoneuvoston tukahduttamistoimia koskevista päätöksistä, myös lainsäädännöstä, joka loukkaa ihmisoikeuksia ja rajoittaa Myanmarin kansalaisten vapauksia, sekä Myanmarin turvallisuusjoukkojen tekemistä vakavista ihmisoikeusloukkauksista.
                                 
                                 
                                     
                                 
                              
                                    37.
                                 
                                 
                                    Tun Tun, Naung
                                    (alias Tun Tun Naing; alias Htun Htun Naung)
                                 
                                 
                                    Syntymäaika: 30. huhtikuuta 1963;
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Kenraaliluutnantti Tun Tun Naung on Myanmarin asevoimien (Tatmadaw) jäsen ja aiemmin komentaja. Hän on raja-asioiden ministeri ja kansallisen puolustus- ja turvallisuusneuvoston jäsen.
                                    Tun Tun Naung oli vuonna 2013 pohjoisen komentoalueen komentaja, joka valvoi Burman asevoimien konfliktia Kachinin itsenäisyysarmeijan kanssa. Tässä konfliktissa Tun Tun Naungin komennossa olevat Myanmarin joukot syyllistyivät vakaviin ihmisoikeusrikkomuksiin ja kansainvälisen humanitaarisen oikeuden loukkauksiin.
                                    Tun Tun Naung oli vuonna 2017 erikoisoperaatiotoimisto 1:n komentaja. Hänen alaisuudessaan joukot syyllistyivät Rakhinen osavaltiossa etnisiin vähemmistöihin kohdistuneisiin julmuuksiin ja vakaviin ihmisoikeusloukkauksiin rohingya-väestöön kohdistuneiden ”puhdistusoperaatioiden” aikana. Operaatiot alkoivat 25. elokuuta 2017, ja ne käsittivät rohingya-väestön mielivaltaisia teloituksia, fyysistä väkivaltaa, kidutusta, seksuaalista väkivaltaa ja vangitsemisia. Komentajana vuosina 2013 ja 2017 toiminut Tun Tun Naung on vastuussa vakavista ihmisoikeusloukkauksista Myanmarissa/Burmassa.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Näiden tapahtumien aikana Tun Tun Naung hyväksyi nimityksen liittohallituksen raja-asioiden ministeriksi 1. helmikuuta 2021 ja siten paikan kansallisessa puolustus- ja turvallisuusneuvostossa.
                                    Liittohallituksen jäsenenä ja raja-asioiden ministerinä Tun Tun Naung on vastuussa demokratiaa ja oikeusvaltiota heikentävistä toimista Myanmarissa sekä toimista, jotka uhkaavat maan rauhaa, turvallisuutta ja vakautta.
                                 
                                 
                                     
                                 
                              
                                    38.
                                 
                                 
                                    Win Shein
                                    (alias U Win Shein)
                                 
                                 
                                    Syntymäaika: 31. heinäkuuta 1957;
                                    Syntymäpaikka: Mandalay, Myanmar;
                                    Kansalaisuus: Myanmar/Burma;
                                    Sukupuoli: mies;
                                    Osoite: Myananyadanar, Naypyitaw, Myanmar/Burma;
                                 
                                 
                                    Win Shein on liittohallituksen suunnittelu-, valtiovarain- ja teollisuusministeri, jonka nimitti komentaja Min Aung Hlaing 1. helmikuuta 2021.
                                    Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Passin numero: DM001478 (Myanmar/Burma), myönnetty 10. syyskuuta 2012, voimassaolo päättyy 9. syyskuuta 2022;
                                    Kansallinen henkilötunnus: 12DAGANA011336
                                 
                                 
                                    Hyväksymällä nimityksensä liittohallituksen suunnittelu-, valtiovarain- ja teollisuusministeriksi ja tärkeän asemansa vuoksi hallinnon talouspolitiikassa, Win Shein on vastuussa demokratian ja oikeusvaltion heikentämisestä Myanmarissa/Burmassa.
                                 
                                 
                                     
                                 
                              
                                    39.
                                 
                                 
                                    Khin Maung Yi (alias Khin Maung Yee; alias U Khin Maung Yi)
                                 
                                 
                                    Syntymäaika: 15. helmikuuta 1965;
                                    Syntymäpaikka: Rangoon, Myanmar;
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Eversti Khin Maung Yi on nykyinen luonnonvara- ja ympäristönsuojeluministeri (MONREC). Hän toimi tämän osaston valtiosihteerinä demokraattisesti valitun hallituksen aikana.
                                    Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                                    Komentaja Min Aung Hlaingin johtama valtion hallintoneuvosto nimitti eversti Khin Maung Yin luonnonvara- ja ympäristönsuojeluministeriksi (MONREC) 2. helmikuuta 2021.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Myanmarin lainsäädännön mukaan MONREC on yksin vastuussa Myanmarin luonnonvarojen hyödyntämisestä, ja hänellä on keskeinen rooli muun muassa jalokivien, helmien ja muiden mineraalivarojen sekä metsätalouden hyödyntämisessä ja kaupassa. MONREC valvoo Khin Maung Yin johdolla Myanmar Pearl Enterprisea (MPE), Myanmar Gems Enterprisea (MGE) ja Myanmar Timber Enterprisea (MTE), joilla on yksinoikeudet luonnonvarojen tuotannossa ja kaupassa toimivaltaansa kuuluvilla aloilla.
                                    Hyväksymällä nimityksensä luonnonvara- ja ympäristönsuojeluministeriksi ja asemansa vuoksi Myanmarin luonnonvarojen hyödyntämisessä Khin Maung Yi edistää sotilashallinnon rahoittamista, ja on siten vastuussa demokratian ja oikeusvaltion heikentämisestä Myanmarissa/Burmassa.
                                 
                                 
                                     
                                 
                              
                                    40.
                                 
                                 
                                    Tin Aung San
                                 
                                 
                                    Syntymäaika: 16. lokakuuta 1960;
                                    Kansalaisuus: Myanmar/Burma;
                                    Sukupuoli: mies;
                                    Kansallinen henkilötunnus: 12/La Ma Na (N) 089 489 
                                 
                                 
                                    Amiraali Tin Aung San on Myanmarin merivoimien komentaja ja toimii liikenne- ja viestintäministerinä. Hän on myös valtion hallintoneuvoston jäsen.
                                    Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Min Aung Hlaingin johtama valtion hallintoneuvosto nimitti amiraali Tin Aung Sanin liikenne- ja viestintäministeriksi 3. helmikuuta 2021.
                                    Hallituksen ministerinä hän on vastuussa viestinnästä ja verkoista ja tekee siten päätöksiä ja toteuttaa politiikkoja, jotka määrittelevät tiedonsaannin vapauden verkossa. Siitä lähtien, kun hän otti ministeriön johdettavakseen, internet on suljettu ja sen toimintaa on tarkoituksellisesti hidastettu useaan otteeseen, ja palveluntarjoajia on määrätty estämään Facebookin, Twitterin ja Instagramin käyttö verkossa. Hän on sen vuoksi suoraan vastuussa lehdistönvapauden ja verkossa tapahtuvan tiedonsaannin rajoittamisesta ja heikentää siten demokratiaa ja oikeusvaltiota Myanmarissa/Burmassa.
                                    Koska Tin Aung San on valtion hallintoneuvoston jäsen, hän on osallistunut suoraan valtion tehtäviä koskevaan päätöksentekoon ja ollut siitä vastuussa ja on näin ollen vastuussa demokratian ja oikeusvaltion heikentämisestä Myanmarissa/Burmassa, myös lainsäädännöstä, joka loukkaa ihmisoikeuksia ja rajoittaa Myanmarin kansalaisten vapauksia, sekä Myanmarin turvallisuusjoukkojen tekemistä vakavista ihmisoikeusloukkauksista.
                                 
                                 
                                     
                                 
                              
                                    41.
                                 
                                 
                                    Thida Oo
                                    alias Daw Thida Oo
                                 
                                 
                                    Kansalaisuus: Myanmar/Burma;
                                    Sukupuoli: nainen
                                 
                                 
                                    Thida Oo on toiminut Myanmarin liiton valtakunnansyyttäjänä 2. helmikuuta 2021 lähtien, jolloin Myanmarin asevoimien (Tatmadaw) komentaja Min Aung Hlaing nimitti hänet. Hän on Myanmarin investointikomission (MIC) jäsen.
                                    Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Thida Oo on kuulunut hallitukseen, joka muodostettiin ensimmäisenä päivänä vallankaappauksen jälkeen, ja käyttää liittovaltion valtakunnansyyttäjästä vuonna 2010 annetussa laissa myönnettyä valtaa jatkaakseen poliittisista syistä käytyjä oikeudenkäyntejä ja niiden jälkeisiä mielivaltaisia vangitsemisia ja toimii sotilashallinnon väärinkäytösten mahdollistajana. Hän osallistuu sen vuoksi demokratiaa ja oikeusvaltiota heikentäviin toimiin ja politiikkaan Myanmarissa/Burmassa sekä Myanmarin/Burman rauhaa, turvallisuutta ja vakautta uhkaaviin toimiin.
                                 
                                 
                                     
                                 
                              
                                    42.
                                 
                                 
                                    Aung Lin Tun
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Kenraalimajuri Aung Lin Tun on Myanmarin asevoimien (Tatmadaw) jäsen ja toimii varapuolustusministerinä.
                                    Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Komentaja Min Aung Hlaingin johtama valtion hallintoneuvosto nimitti 11. toukokuuta 2021 kenraalimajuri Aung Lin Tunin varapuolustusministeriksi. Ennen ylennystään hän toimi asevoimien pääkomentajan toimistossa ja osallistui kaikkiin valtion hallintoneuvoston ja Tatmadawin tukahduttamistoimiin vallankaappauksen jälkeen.
                                    Kenraalimajuri Aung Lin Tun osallistuu varapuolustusministerinä demokratiaa ja oikeusvaltiota heikentävään politiikkaan ja toimintaan Myanmarissa/Burmassa sekä maan rauhaa, turvallisuutta ja vakautta uhkaaviin toimiin. Koska kenraalimajuri Aung Lin Tun on myös sotilashallinnon jäsen, hän on suoraan vastuussa vakavista ihmisoikeusloukkauksista, joihin turvallisuusjoukot ovat syyllistyneet rauhanomaisia mielenosoittajia vastaan.
                                 
                                 
                                     
                                 
                              
                                    43.
                                 
                                 
                                    Zaw Min Tun
                                 
                                 
                                    Syntymäpaikka: Yenanchaung, Myanmar;
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Prikaatikenraali Zaw Min Tun on valtion hallintoneuvoston lehdistöryhmän johtaja ja apulaisviestintäministeri. Hän oli Tatmadawin True News Information -ryhmän entinen päällikkö.
                                    Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                                    Komentaja Min Aung Hlaingin johtama valtion hallintoneuvosto nimitti hänet 5. helmikuuta 2021 valtion hallintoneuvoston lehdistöryhmän johtajaksi ja 7. helmikuuta 2021 apulaisviestintäministeriksi.
                                    Valtion hallintoneuvoston tiedottajana prikaatikenraali Zaw Min Tun on toiminut puheenjohtajana kaikissa valtion hallintoneuvoston lehdistötilaisuuksissa, joiden tarkoituksena on välittää valtion hallintoneuvoston propagandaa vallankaappauksesta ja juntan senjälkeisistä toimista ja oikeuttaa ne.
                                 
                                 
                                    21.6.2021”.
                                 
                              
                                     
                                 
                                 
                                     
                                 
                                 
                                     
                                 
                                 
                                    Hallituksen apulaisviestintäministerinä hän on suoraan vastuussa valtio-omisteisista tiedotusvälineistä ja siten virallisista uutislähetyksistä ja virallisten uutisten julkaisemisesta. Sen jälkeen kun Chit Naing nimitettiin viestintäministeriksi ja Zaw Min Tung hänen apulaisministerikseen, sanomalehdet ovat olleet täynnä armeijaa kannattavia artikkeleita. Sen vuoksi Zaw Min Tun on vastuussa juntan propagandasta ja disinformaation levittämisestä valtio-omisteisten tiedotusvälineiden kautta, jotka eivät raportoi totuudenmukaisesti. Hän on myös vastuussa päätöksistä, jotka johtivat Myanmarin tiedotusvälineisiin kohdistettuihin tukahduttamistoimiin. Tähän sisältyvät ohjeistukset, joilla riippumattomia tiedotusvälineitä kiellettiin käyttämästä ilmaisuja ”vallankaappaus”, ”sotilashallinto” ja ”juntta” ja joiden johdosta paikallisten uutistoimistojen toiminta maassa on kielletty ja koti- ja ulkomaisia toimittajia pidätetty. Lausunnoissaan hän kannattaa julkisesti sotilasvallankaappausta. Hän on näin ollen vastuussa demokratian heikentämisestä Myanmarissa/Burmassa rajoittamalla lehdistön vapautta ja tiedonsaantia verkossa ja verkon ulkopuolella.
                                    Valtion hallintoneuvoston ja sotilasjuntan hallituksen jäsen prikaatikenraali Zaw Min Tun osallistuu demokratiaa ja oikeusvaltiota heikentäviin toimiin ja politiikkaan Myanmarissa/Burmassa sekä Myanmarin/Burman rauhaa, turvallisuutta ja vakautta uhkaaviin toimiin ja tukee niitä.
                                 
                                 
                                     
                                 
                              
                  
                        2)
                     
                     
                        Lisätään seuraavat merkinnät luetteloon, jonka otsikko on ”B. 4 a artiklassa tarkoitetut oikeushenkilöt, yhteisöt ja elimet”:
                        
                                     
                                 
                                 
                                    Nimi
                                 
                                 
                                    Tunnistustiedot
                                 
                                 
                                    Perusteet
                                 
                                 
                                    Luetteloon merkitsemisen päivämäärä
                                 
                              
                                    ”3.
                                 
                                 
                                    Myanma Gems Enterprise (alias Myanmar Gems Enterprise)
                                 
                                 
                                    Osoite: NO.70-072, Yarza, Thingaha Road, Thapyaygone Ward, Zabuthiri Township, Naypyitaw, Myanmar;
                                    Yhteisötyyppi: valtion omistama yritys;
                                 
                                 
                                    Myanmar Gems Enterprise (MGE) on Myanmarin asevoimien (Tatmadaw) määräysvallassa oleva valtio-omisteinen yritys, joka vastaa sääntöjen ja määräysten laatimisesta sekä paikallisten yksityisyrittäjien valvonnasta ja heille myönnettävistä luvista, järjestää messuja ja erikoismyyntiä tarkoituksena myydä jade- ja jalokiviä voittoa tuottaen. MGE toimii luonnonvara- ja ympäristönsuojeluministeriön (MONREC), jonka ministerin valtion hallintoneuvosto on nimittänyt, ohjeiden mukaisesti.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Rekisteröintipaikka: Myanmar;
                                    Verkkosivusto: http://www.mehl.com.mm/
                                 
                                 
                                    Myanmarin asevoimilla (Tatmadaw) on pitkään ollut jade- ja jalokiviin liittyviä merkittäviä intressejä, erityisesti koska MGE:n johto koostuu lähes kokonaan entisistä sotilasvirkamiehistä ja koska sen toiminnasta vastaa kaksi sotilaskonglomeraattia (Myanmar Economic Holdings Limited (MEHL) ja Myanmar Economic Corporation Limited (MEC)). Helmikuun 1. päivänä 2021 tapahtunut vallankaappaus palautti MGE:n jälleen armeijan valvontaan, minkä ansiosta Tatmadaw voi merkittävästi valvoa jalokivialaa. MGE tuottaa tuloja Myanmarin valtion eri yksiköille ja edellä kuvattujen eri toimintojen ansiosta Tatmadaw voi hyötyä suoraan tai välillisesti alan tuottamista tuloista ja edistää siten asevoimien valmiuksia toteuttaa demokratiaa ja oikeusvaltiota heikentäviä toimia sekä vakavia ihmisoikeusloukkauksia Myanmarissa/Burmassa.
                                 
                                 
                                     
                                 
                              
                                    4.
                                 
                                 
                                    Myanma Timber Enterprise
                                    (alias Myanmar Timber Enterprise)
                                 
                                 
                                    Osoite:
                                    Päätoimipaikka: Gyogone Forest Compound, Bayint Naung Road, Insein Township, Yangin, Myanmar;
                                    Sivutoimipiste: No 72/74 Shawe Dagon Pagoda Road, Dagon Township, Yangon, Myanmar;
                                    Yhteisötyyppi: valtion omistama yritys;
                                    Rekisteröintipaikka: Myanmar;
                                    Puhelinnumero: 01-3528789
                                    Verkkosivusto: http://www.mte.com.mm/index.php/en
                                 
                                 
                                    Myanma Timber Enterprise (MTE) on valtio-omisteinen yritys, joka toimii luonnonvara- ja ympäristönsuojeluministeriön (MONREC) alaisuudessa. MTE:llä on yksinoikeudet puutavaran tuotantoon ja vientiin Myanmarissa/Burmassa.
                                    Myanmarin asevoimat (Tatmadaw), joita johti komentaja Min Aung Hlaing, riistivät 1. helmikuuta 2021 vallan lailliselta siviilihallinnolta vallankaappauksessa ja perustivat valtion hallintoneuvoston käyttämään valtion lainsäädäntö-, toimeenpano- ja tuomiovaltaa. Sotilashallinto nimitti 2. helmikuuta 2021 uuden hallituksen, johon kuului uusi luonnonvara- ja ympäristönsuojeluministeri (MONREC). Sotilashallinto sai valtion hallintoneuvoston ja uuden hallituksen avulla määräysvallan valtio-omisteisiin yrityksiin, muun muassa MTE:hen, ja pystyy hyötymään niistä. Sen vuoksi Myanma Timber Enterprise ja sen tytäryhtiöt ovat Tatmadawin määräysvallassa ja tuottavat sille tuloja, mikä parantaa asevoimien valmiuksia toteuttaa demokratiaa ja oikeusvaltiota heikentäviä toimia.
                                 
                                 
                                    21.6.2021
                                 
                              
                                    5.
                                 
                                 
                                    Forest Products Joint Venture Corporation Limited
                                 
                                 
                                    Osoite:
                                    422/426(Rm 2), 2nd Flr, Strand Rd., Corner of Botahtaung Pagoda St., FJVC Center, Ward (4), BTHG;
                                    Yhteisötyyppi: yhteisyritys;
                                    Rekisteröintipaikka: Myanmar;
                                    Puhelinnumero: 01-9010742; 01-9010744; 09-443250050
                                    Sähköposti: fjv.md@gmail.com
                                 
                                 
                                    Forest Products Joint Venture Corporation Limited (FPJVC) toimii Myanmarin puutavarateollisuudessa ja jalostaa tiikkiä ja kovaa puuta. Vaikka FPJVC on julkinen yhtiö, se on valtion määräysvallassa; valtio (i) omistaa enemmistön FPJVC:n osakkeista luonnonvara- ja ympäristönsuojeluministeriön (MONREC) (10 prosenttia) ja valtio-omisteisen Myanma Timber Enterprisen (MTE) (45 prosenttia) avulla, ja ii) sillä on oikeus nimittää enemmistö FPJVC:n hallintoneuvoston jäsenistä (kolme MONRECin ja MTE:n nimittämää jäsentä yhdestätoista).
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Myanmarin asevoimat (Tatmadaw), joita johti komentaja Min Aung Hlaing, riistivät 1. helmikuuta 2021 vallan lailliselta siviilihallinnolta vallankaappauksessa ja perustivat valtion hallintoneuvoston käyttämään valtion lainsäädäntö-, toimeenpano- ja tuomiovaltaa. Sotilashallinto nimitti 2. helmikuuta 2021 uuden hallituksen, johon kuului uusi luonnonvara- ja ympäristönsuojeluministeri (MONREC). Sotilashallinto sai valtion hallintoneuvoston ja uuden hallituksen avulla määräysvallan valtio-omisteisiin yrityksiin, myös FPJVC:hen. FPJVC on siten Tatmadawin määräysvallassa ja tuottaa sille tuloja, mikä parantaa asevoimien valmiuksia toteuttaa demokratiaa ja oikeusvaltiota heikentäviä toimia.
                                 
                                 
                                     
                                 
                              
                                    6.
                                 
                                 
                                    Myanmar War Veterans Organization
                                 
                                 
                                    Osoite: Thukhuma Road, Datkhina Thiri Tsp, Naypyitaw Division, Myanmar;
                                    Yhteisötyyppi: valtiosta riippumaton järjestö;
                                    Rekisteröintipaikka: Yangon, Myanmar;
                                    Rekisteröintipäivä: 1973;
                                    Puhelinnumero: (067) 30485
                                    Verkkosivusto: https://www.mwvo.org/Home/About
                                 
                                 
                                    Myanmarin War Veterans Organization (MWVO) on valtiosta riippumaton järjestö, joka pyrkii tukemaan Myanmarin asevoimien (Tatmadaw) entisiä jäseniä. Se on tärkein järjestö, joka punnitsee maan asevoimiin liittyviä sosiaalisia ja taloudellisia kysymyksiä.
                                    Myanmarin asevoimat (Tatmadaw), joita johti komentaja Min Aung Hlaing, riistivät 1. helmikuuta 2021 vallan lailliselta siviilihallinnolta vallankaappauksessa ja perustivat valtion hallintoneuvoston käyttämään valtion lainsäädäntö-, toimeenpano- ja tuomiovaltaa. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                                 
                                 
                                    21.6.2021”.
                                 
                              
                                     
                                 
                                 
                                     
                                 
                                 
                                     
                                 
                                 
                                    MWVO:n toimeksiannon mukaan valtiosta riippumaton järjestö toimii Tatmadawin reservijoukkoina ja osallistuu kansallisen puolustus- ja turvallisuuspolitiikan laatimiseen. Lisäksi MWVO järjestää hallitusta tukevia mielenosoituksia ja toimii kansanmiliisinä ja tukee näin Tatmadawia demokratiaa ja oikeusvaltiota heikentävien toimien toteuttamisessa Myanmarissa/Burmassa.
                                    MWVO:n keskeiseen johtoryhmään (Patron group) kuuluvat Tatmadawin korkea-arvoiset henkilöt, kuten komentaja Min Aung Hlaing ja varakomentaja Soe Win. MWVO:n jäsenet kuuluvat sotilasjohtoisten konglomeraattien, Myanmar Economic Holdings Limitedin (MEHL) ja Myanmar Economic Corporation Limitedin (MEC) hallintorakenteeseen. MWVO on siten lähellä henkilöitä ja yhteisöjä, jotka on lueteltu neuvoston päätöksessä 2013/184/YUTP ja neuvoston asetuksessa (EU) N:o 401/2013.